armvectores/hy_wikipedia_2023 huggingface dataset:
Գուստավ Դանիլովսկի

Գուստավ Դանիլովսկի (լեհ.՝ Gustaw Daniłowski, ծննդյան անունը՝ Ավգուստ Դանիլովսկի, հուլիսի 14, 1871(1871-07-14), Ցիվինսկ, Կազանի գուբերնիա և Ցիվինսկ, Tsivilsky Uyezd, Կազանի գուբերնիա, Ռուսական կայսրություն - հոկտեմբերի 21, 1927(1927-10-21), Վարշավա, Լեհաստանի Երկրորդ Հանրապետություն), լեհ գրող, հրապարակախոս, քաղաքական գործիչ։


== Կենսագրություն ==
Գուստավ Դանիլովսկին ծնվել է Ցիվինսկ քաղաքում, 1863 թվականին ապստամբությանը մասնակցած աքսորականի ընտանիքում։ Սովորել է Խարկովի պոլիտեխնիկական ինստիտուտում։ 1893 թվականին փոխել է անունը և դարձել Գուստավ։ Ուսանողական տարիներին համալրել է հեղափոխական երիտասարդության շարքերը։ Բարձրագույն կրթությունն ավարտելուց հետո տեղափոխվել է Լեհաստան։ 1895 թվականին դարձել է Լեհաստանի սոցիալիստական կուսակցության անդամ։ Նույն թվականին Ստեֆան Ժերոմսկու հետ միասին կազմակերպել են «Światło» («Լույս») մշակութային և կրթական ընկերությունը և Ժողովրդական համալսարանը։
Մասնակցել է 1905 թվականի հեղափոխությանը, 1906 թվականի դեկտեմբերին հեղափոխական խմբակցության նիստի ժամանակ ձերբակալվել է և մի քանի ամիս անցկացրել բանտում։ Ազատ արձակվելուց հետո տեղափոխվել է Կրակով, որտեղ սկսել է ակտիվ գրական գործունեություն ծավալել։ Միաժամանակ դարձել է գաղտնի կազմակերպությունների անդամ։
Առաջին համաշխարհային պատերազմի տարիներին միացել է Յուզեֆ Պիլսուդսկու լեհական լեգիոնին։ 1916 թվականին եղել է Վարշավայի քաղաքային խորհրդի անդամ։
1918-1922 թվականներին եղել է հատուկ հանձնարարականներով պաշտոնյա Լեհաստանի ժամանակավոր ղեկավար Յուզեֆ Պիլսուդսկու օրոք։ 1927 թվականին քննադատության և վերջինիս հետ կոնֆլիկտի պատճառով դուրս է եկել Լեհաստանի սոցիալիստական կուսակցությունից։


== Գրական գործունեություն ==
1900 թվականին լույս է տեսել Դանիլովսկու նովելների առաջին ժողովածուն։ Նրա ստեղծագործությունների վրա մեծ ազդեցություն է գործել ռուս հեղափոխական-դեմոկրատական գրականությունը, մասնավորապես Սալտիկով-Շչեդրինը։ Բարձր գնահատականի է արժանացել Դանիլովսկու «Ծիծեռնակ» վեպը, որը նկարագրում է ռուս և լեհ երիտասարդության կապերը 1905 թվականի հեղափոխության նախօրեին։ 1915 թվականին նրա «Անդունդի եզրին» պատմվածքը թարգմանվել է հայերեն։


== Մահը ==
Մահացել է 1927 թվականին։


== Պարգևներ ==
1931 թվականին, հետմահու, պարգևատրվել է Անկախության խաչ պետական պարգևով։


== Ստեղծագործություններ ==
Poezje, Warszawa 1902;
Jaskółka, Warszawa 1907; – wersja cyfrowa Polona
Wrażenia więzienne, Lwów 1908;
Stefan Okrzeja, Kraków-Warszawa 1910;
Henryk Baron, Kraków-Warszawa 1910;
Maria Magdalena, Warszawa 1912;
Na stokach Cytadeli (Józef Mirecki), Warszawa 1916;
Bandyci z Polskiej Partii Socjalistycznej, Lwów 1924.


== Գրականություն ==
Słownik Biograficzny Działaczy Polskiego Ruchu Robotniczego” Tom 1, ISBN 83-05-11327-2.


== Ծանոթագրություններ ==


== Աղբյուրներ ==
Słownik Biograficzny Działaczy Polskiego Ruchu Robotniczego "Tom 1, ISBN 83-05-11327-2.
Քալիդի սկավառակագրություն

Ամերիկացի երաժիշտ Քալիդը թողարկել է երկու ստուդիական ալբոմներ, մեկ մինի ալբոմ, 25 սինգլներ և 9 գովազդային սինգլներ։
Քալիդը պայմանագիր է կնքել Right Hand Records և RCA Records լեյբլների հետ։


== Ստուդիական ալբոմներ ==


== Մինի ալբոմներ ==


== Սինգլներ ==


=== Որպես գլխավոր արտիստ ===


=== Որպես աջակցող արտիստ ===


=== Գովազդային սինգլներ ===


== Այլ հավաստագրված երգեր ==


== Որպես հյուր ==


== Տեսահոլովակներ ==


== Նշումներ ==


== Ծանոթագրություններ ==
Արևմտյան Ղազախստան

Արևմտյան Ղազախստան (ռուս.՝ Западный Казахстан), Ղազախստանի տնտեսա-աշխարհագրական տարածաշրջան (մինչև այդ Ղազախական ԽՍՀ-ի)։ Այժմ տարածաշրջանի կազմի մեջ մտնում են Ակտյուբինսկի, Արևմտա-Ղազախստանյան, Մանգիստաուի և Ատիրաուի մարզերը։ Բոլոր մարզերը, բացի Մանգիստաուի, սահմանակցում են Ռուսաստանի Դաշնության հետ, իսկ Մանգիստաուի մարզը Ուզբեկստանի և Թուրքմենստանի։ Նվազագույն հեռավորությունը Մոսկվայից ռուս-ղազախական ասահմանից այս մասից կազմում է 900 կմ։


== Ծանոթագրություններ ==
Մ.թ.ա. 658


== Դեպքեր ==


== Ծնունդներ ==


== Մահեր ==
Շաբադին (Զանգեզուրի գավառ)

Շաբադին, գյուղ Ելիզավետպոլի նահանգի Զանգեզուրի գավառում։ Գտնվում էր Ղափանի ոստիկանական շրջանում Քաջարան գյուղից արևմուտք, Ողջի գետի ձախ կողմում։


== Պատմություն ==
Հետագայում գյուղը ձուլվել է Քաջարանին, իսկ 1918-1919 թվականներին լքվել է։ Տների հետքերն էլ 2000 թվականի դրությամբ նշմարվում են։


== Բնակչություն ==
1831 թվականին ուներ 65, 1914 թվականին՝ 516 բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
WWE միջմայրցամաքային չեմպիոնատ

WWE միջմայրցամաքային չեմպիոնատ (անգլ.՝ WWE Intercontinental Championship), պրոֆեսիոնալ ըմբշամարտի չեմպիոնական տիտղոս «WWE» կազմակերպությունում։ Միացյալ Նահանգների չեմպիոնական տիտղոսի հետ համատեղ համարվում է ընկերության երկրորդական կարգի չեմպիոնական տիտղոսը։ Ստեղծվել է 1979 թվականին։
Տիտղոսը գործածվում է գլխավորապես պրոֆեսիոնալ ըմբշամարտի հանդիպումներում, որոնցում մասնակիցները կատարում են նախապես մշակված սցենարներ և ուղղակիորեն չեն մրցակցում միմյանց հետ։


== Արտաքին հղումներ ==
Տիտղոսի պատմությունը WWE.com կայքում (անգլ.)
Միջմայրցամաքային չեմպիոնատի պատմությունը Archived 2010-05-27 at the Wayback Machine. (անգլ.)
Լեբյաժեի շրջան

Լեբյաժեի շրջան (ռուս.՝ Лебяжский район), մունիցիպալ շրջան Ռուսաստանի Դաշնության Կիրովի մարզում։
Ստեղծվել է 1929 թվականին։ Վարչական կենտրոնը՝ Լեբյաժե։


== Աշխարհագրություն ==
Շրջանի տարածքի մակերեսը կազմում է 1336 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 9909 մարդ։ Բնակչության խտությունը կազմում էր 7,42 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Վանամիիսա (գյուղ, Ահյա շրջան)

Անվան այլ կիրառումների համար տե՛ս՝ ՎանամիիսաՎանամիիսա (էստ․՝ Vanamõisa), գյուղ Էստոնիայի Պիլվամաա նահանգի Ահյա շրջանում։
2011 թվականի տվյալներով գյուղում բնակվում էր 38 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Եուվայամ

Եուվայամ (ռուս.՝ Еуваям), գետ Կամչատկա թերակղզու հյուսիսարևելյան մասում։ Գետի երկարությունը 43 կմ է։ Հոսում է Օլյուտորսկի շրջանում, Կամչատկայի երկրամասում։ Թափվում է Կորֆա ծոց։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության՝ 'МПР России'>«Государственный водный реестр РФ: Еуваям»։ Արխիվացված օրիգինալից 2012-09-21-ին։ Վերցված է 2015-05-23 </ref>.

Ջրային օբյեկտի, պետական ջրային գրանցման կոդը - 19060000212120000006349
Հիդրոլոգիական ուսումնասիրությունների կոդը -
Ավազանի կոդը - 19.07.00.002
Հիդրոլոգիական ուսումնասիրությունների հատորի համարը - 20
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Favicon

Favicon (անգլ.՝ FAVorite ICON — «ընտրյալ պատկեր»), վեբ կայքի կամ էջի գրաֆիկական պատկեր։ Ցուցադրվում է դիտարկիչի էջանիշների անվանումից առաջ, ինչպես նաև պահպանված էջանիշների շարքում։
Սովորաբար օգտագործվում է 16x16 փիքսել չափով պատկեր՝ favicon.ico անվանմամբ։


== Զարգացման պատմություն ==
1999 թվականի մարտին Մայքրոսոֆթը թողարկեց Internet Explorer 5 դիտարկիչը, որն առաջին անգամ օգտագործեց պատկերները որպես կայքի էջանիշ։ Սկզբնապես այդ պատկերը favicon.ico անվանումով ֆայլ էր, որը տեղադրված էր կայքի հիմնային թղթապանակում (root folser) (Օրինակ՝ http://en.wikipedia.org/favicon.ico)։


== Աջակցող դիտարկիչներ ==
Հետևյալ աղյուսակը ցուցադրում է հիմնական վեբ դիտարկիչները, որոնք աջակցում են Favicon֊ի տարբեր տիպեր և ֆունկցիաներ։ Թիվը ցույց է տալիս դիտարկիչի տարբերակը, որից սկսած այն աջակցում է տվյալ ֆունկցիան։


=== Favicon աջակցող դիտարկիչներ ===


== Ժամանակակից հնարավորություններ ==
Ժամանակակից շատ դիտարկիչների դեպքում անհրաժեշտ չէ էջին ավելացնել favicon.ico կոդը։ Նման հրահանգի բացակայության դեպքում դիտարկիչը փորձում է favicon.ico ֆայլը բեռնել կայքի հիմնային թղթապանակից։ Սակայն հնարավորություն կա կայքի <head> թեգերի մեջ հատուկ հրահանգով ցույց տալ /favicon.ico-ի հասցեն։
favicon.ico պատկերի հասցեն տալու օրինակ․

որտեղ

rel-ը կարող է պարունակել «shortcut icon» պարամետրը։
href-ը պարունակում է ֆայլի բացարձակ կամ հարաբերական հասցեն։
Ֆայլի ֆորմատը կարող է լինել png կամ gif, իսկ չափսը 16x16 կամ 32x32 փիքսել, 8 կամ 24 բիթային գույներով։Այս դեպքում type-ը պետք է պարունակի MIME ֆորմատ (օրինակ՝ PNG-ի համար image/png)։
2003 թվականին Սեյմոն Բատչերը Internet Assigned Numbers Authority-ում (IANA) գրանցեց ICO ֆորմատը։
Եթե Internet Explorer-ի համար օգտագործվում է ICO տիպը, ապա դրա MIM տիպը պետք է լինի image/vnd.microsoft.icon։ image/x-icon-ը հնացավ 2003 թվականին` ICO-ի տիպերի ստանդարտացումից հետո։ image/vnd.microsoft.icon տիպն աջակցում են բոլոր դիտարկիչները։


=== Ինչպես օգտագործել ===


== Favicon-ը կայքերի մոբայլ տարբերակում ==
Apple ընկերություն սարքավորումները՝ սկսած iOS 1.1.3 տարբերակից և Անդրոիդ հիմքով որոշ սարքավորումներ աջակցում են էջանիշի պատկերներ, որոնք օգտագործվում են վեբ ծրագրերում։
Ցանկալի չափսերը 60×60 փիքսել են iPhone-ի համար, իսկ Retina էկրանով iPhone-ի դեպքում՝ 120×120 փիքսել։
iPad֊ի դեպքում Favicon֊ի ցանկալի չափսը 76×76 փիքսել է, իսկ iPad֊ի երրորդ սերնդից սկսած Retina էկրանների դեպքում՝ 152×152 փիքսել։
Անդրոիդով թաբլետների դեպքում (Chrome բրաուզերով) նախընտրելի է PNG ֆորմատը՝ 192x192 փիքսել չափով։


== Ծանոթագրություններ ==
Կուալեդրո (քաղաք)

Կուալեդրո (իսպ.՝ Cualedro), քաղաք և համայնք Իսպանիայում, մտնում է Օրենսեյի մեջ, որն էլ իր հերթին մտնում է Արագոն ինքնավար համայնքի մեջ։ Համայնքը մտնում է Վերին շրջանի կազմի մեջ։ Տարածքը՝ 117,5 կմ2։ Բնակչությունը՝ 2041 (2010 թվականին)։


== Բնակչություն ==


== Ծանոթագրություններ ==


== Հղումներ ==
Vista satelital de Cualedro en Wikimapia
Դեմետրա

Դեմետրա (հին հունարեն՝ Δημήτηρ), ըստ հին հունական դիցաբանության՝ հողագործության և բերքատվության աստվածուհի։ Դեմետրան Կրոնոսի և Ռեայի երկրորդ դուստրն էր, որոշ ժամանակ եղել է Կրետեյում պաշտվող հողագործական աշխատանքների աստված Իասիոնի կինը, որից ծնել է հարստության աստված Պլուտոսին։ Նրա դուստր Կորեն, որին առևանգել էր Աիդեսը (Հադեսը), դարձել է վերջինիս կինը Պերսեփոնե անունով։ Ձմռան ամիսներին Պերսեփոնեն պետք է լիներ իր ամուսնու հետ՝ Դժոխքում, իսկ գարնանը վերադառնում էր մոր՝ Դեմետրայի մոտ։


== Ծանոթագրություններ ==
Ռուզաևսկի շրջան

Ռուզաևսկի շրջան (ռուս.՝ Рузаевский район Мордовии, մոկշ.՝ Орозаень аймак), մունիցիպալ շրջան Ռուսաստանի Դաշնության Մորդովիա հանրապետությունում։
Ստեղծվել է 1928 թվականին։ Վարչական կենտրոնը՝ Ռուզաևկա։


== Աշխարհագրություն ==
Շրջանի տարածքի մակերեսը կազմում է 1089,5 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 66398 մարդ։ Բնակչության խտությունը կազմում էր 60,94 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Աղգյոլ (այլ կիրառումներ)

Աղգյոլ, կարող է վերաբերել՝

Աղգյոլ - լճակ Պոնտական լեռնահամակարգի արևելյան մասում, Արգվինի շրջանում
Աղգյոլ - լճակ Հայկական լեռնաշխարհում, Բայազետի շրջանում
Աղգյոլ - լիճ Լեռնային Կիլիկիայում
Աղգյոլ - լճակ Լեռնային Ղարաբաղում, Շուշիի շրջանում
Աղգյոլ - լճակ Հայկական լեռնաշխարհում, Վանա լճի ավազանում
Աղգյոլ - սարահարթ Լեռնային Ղարաբաղում, Շուշիի շրջանում
Կոմսություն (այլ կիրառումներ)

Կոմսություն (լատ.՝ comitatus, ֆր.՝ comte, անգլ.՝ shire, county, գերմ.՝ Grafschaft),

Ֆեոդալիզմի դարաշրջանում ֆեոդալական ժառանգական տիրույթ, որ գլխավորում է կոմսը։
Կիլիկիայի հայկական պետությունում կոմսություն էր Կոռիկոսը։
Անգլալեզու մի շարք պետություններում վարչատարածքային միավոր։ ԱՄՆ-ում 46 նահանգներ բաժանված են ավելի քան 3 հզ. կոմսությունների։ Մեծ Բրիտանիայում գոյություն ունեն վարչական կոմսություններ և քաղաք-կոմսություններ։ Կոմսություններ կան նաև Ավստրալիական Միությունում, Նոր Զելանդիայում, Կանադայի որոշ նահանգներում։
Տոնբաշ

Տոնբաշ (ռուս.՝ Тонбаш), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Կոչենգա գետի ձախ ափում՝ 18 կմ հեռավորության վրա։ Գետի երկարությունը 16 կմ է։ Տոնբաշի ակունքը գտնվում է Տարնոգսկի շրջանում, Տարնոգսկի Գորոդկաից 18 կմ հարավ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000008848
Հիդրոլոգիական ուսումնասիրությունների կոդը - 103000884
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Չերանեզի

Չերանեզի (իտալերեն՝ Ceranesi), կոմունա Իտալիայի Լիգուրիա մարզի Ջենովա գավառում։
Բնակչությունը կազմում է 2899 մարդ (2008 թվականի տվյալներով)։ Բնակչության խտությունը՝ 126 մարդ/կմ²։ Տարածքը՝ 31 կմ²։ Փոստային ինդեքս՝ 16014։ Հեռախոսային կոդ՝ 010։
Բնակավայրի հովանավորողն է հանդիսանում Սուրբ Նոստրա Սիգնորա դելլա Գուարդիա։


== Ժողովրդագրություն ==
Բնակչության դինամիկա։


== Կոմունայի վարչակազմ ==
Հեռախոսահամար։ 010 784154
Էլեկտրոնային փոստ՝ segreteria@comunediceranesi.it


== Արտաքին հղումներ ==
Վիճակագրության Ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
(4813) Տերեբիժ

(4813) Տերեբիժ (անգլ.՝ Terebizh), աստերոիդ աստերոիդների հիմնական գոտում։ Հայտնաբերվել է 1977 թվականի սեպտեմբերի 11-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 3,121115 ա. մ., առավելագույնը մոտենում է 2,8018 ա. մ. հեռավորության վրա և հեռանում 3,4405 ա. մ.։ Արեգակի շուրջ մեկ ամբողջական պտույտ է կատարում 2014,02 երկրային օրվա ընթացքում, իր ուղեծրով շարժվելով միջինում 0,178747 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,86° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4813) Տերեբիժ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սուրբ Աստվածածին եկեղեցի (Սիլիստրա)

Անվան այլ կիրառումների համար տե՛ս՝ Սուրբ Աստվածածին եկեղեցի (այլ կիրառումներ)Սուրբ Աստվածածին եկեղեցի (բուլղար․՝ Арменската църква „Света Богородица“), հայ առաքելական եկեղեցի Բուլղարիայի Սիլիստրա քաղաքում։ Հիմնադրվել է 1620 թվականին։ Բուլղարիայի տարածքում պահպանված ամենահին հայկական եկեղեցին է։


== Պատմություն ==
Սիլիստրայի Սուրբ Աստվածածին եկեղեցին Բուլղարիայի ամենահին հայկական եկեղեցին է։ Այդ մասին արձանագրությունը հայտնաբերվել է շինության հարկերից մեկում հայտնաբերված քարի վրա։ Քարն այժմ ցուցադրվում է եկեղեցու սենյակներից մեկում։ Ըստ այդ արձանագրության եկեղեցին թվագրվում է 1069 թվականին ըստ հայկական օրացույցի, որը համարժեք է Գրիգորյան թվագրության 1620 թվականին։ Ի սկզբանե եկեղեցին կոչվել է Սուրբ Գրիգոր Լուսավորիչ։ Եկեղեցու պատերը զարդարված են յուղաներկով արված որմնանկարներով, ունի յուրօրինակ նկարված գմբեթ, հայկական և անտիկ գրքերի արժեքավոր հավաքածու։
Եկեղեցու բակում տեղադրվել է Հայոց ցեղասպանության զոհերի հիշատակը հավերժացնող հուշաքարը, որի վրա մակագրված է.

2010 թվականին տեղի են ունեցել եկեղեցու 390-րդ տարելիցին նվիրված հանդիսությունները։ Քաղաքի պատկերասրահում տեղի է ունեցել արևելագետ, լրագրող, լուսանկարիչ Յուլիան Անգելովի «Հայերի առօրյան և տոները» խորագրով ֆոտոցուցահանդեսը։


== Պատկերասրահ ==

		
		
		
		
		
		
		


== Գրականություն ==
Занов, Иван. Арменците в Силистра – минало и съвременност.


== Ծանոթագրություններ ==


== Արտաքին հղումներ ==
Բուլղարիայի Սիլիստրա քաղաքի հայկական համայնքը տոնեց Սուրբ Աստվածածին եկեղեցու տոնը
742

742 թվական, ոչ նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 742 թվականն է, 
VIII դարի 42-րդ տարին։


== Դեպքեր ==


== Ծնունդներ ==


== Մահեր ==
Ալթըաղաջյան ազգային պարկ

Ալթըաղաջյան ազգային պարկ (ադրբ.՝ Altıağac Milli Parkı), ստեղծվել է 2004 թվականին Ադրբեջանի Խըզի և Սիյազան վարչական տարածքների վրա։ Պարկի ամբողջ մակերեսը կազմում է 11.035 հեկտար (110.35 կմ²)։


== Արտաքին հղումներ ==
Ալթըաղաջյան ազգային պարկի պաշտոնական կայքը (անգլ.)
Ալթըաղաջյան ազգային պարկ Archived 2011-07-26 at the Wayback Machine. (անգլ.)
Ադրբեջանի ազգային պարկեր Archived 2016-03-05 at the Wayback Machine.
Հուդզոնի ծոց

Հուդզոնի ծոց (անգլ.՝ Hudson Bay), միջերկրական ծով Հյուսիսային սառուցյալ օվկիանոսում։ Հյուսիսից խորը մտած է Կանադայի տարածքի մեջ, արևելքից Հուդզոնի նեղուցով կապված է Ատլանտյան օվկիանոսին։ Տարածությունը 819 հզ. կմ2 է, առավելագույն խորությունը՝ 301 մ։ Կլիման արկտիկական է։ Հոկտեմբերից հուլիս սառցակալված է։ Մակընթացությունը կեսօրյա է (ալիքի բարձրությունը՝ մինչև 7,9 մ)։ Կա ձկնորսություն։ Նավահանգիստներն են Չերչիլը, Պորտ Նելսոնը։ Հայտնագործել է անգլիացի ծովագնաց Հենրի Հուդզոնը, 1610 թվականին։


== Ծանոթագրություններ ==
Ժաբոտիկատուբաս

Ժաբոտիկատուբաս (պորտ.՝ Jaboticatubas), համայնք Բրազիլիայում՝ Մինաս Ժերայս նահանգի կազմում։ Գտնվում է [[Բելու Օրիզոնտիի ագլորմերացիա]]ում։ Մտնում է Սետի Լագոասի գավառի կազմի մեջ։ Բնակչությունը կազմում է 14 132 մարդ՝ 2006 թվականի տվյալներով։ Գրավում է 1 113,774 կմ2 տարածք։ Բնակչության խտությունը կազմում է՝ 12,7 մարդ/կմ2։
Քաղաքի տոնը նշվում է դեկտեմբերի 30-ին։


== Պատմություն ==
Քաղաքը հիմնադրվել է 1938 թվականի դեկտեմբերի 17-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 53.960.824,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 3.894,40 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,731 (տվյալները ՄԱԿ-ի զարգացման ծրագրի)։
Ցիդլինա (գետ)

Ցիդլինա (չեխ․՝ Cidlina), գետ Չեխիայում։


== Աշխարհագրություն ==
Ցիդլինա գետը թափվում է Էլբա։ Գետի ափին են գտնվում Ցիդլինա գյուղը, Լիբիցե քաղաքը։


== Հիդրոգրաֆիա ==


== Վտակներ ==
Ցիդլինա գետի վտակներն են Բիստրշիցե գետերը։


== Տես նաև ==
Գետ
Ակունք և Գետաբերան


== Արտաքին հղումներ ==
Ցիդլինա գետի մասին Բրոքհաուսի և Եփրոնի հանրագիտական բառարանում
Աստերոիդների ցանկ (253101-253200)

Աստերոիդների ցանկ (253001-253100)  • Աստերոիդների ցանկ  • Աստերոիդների ցանկ (253201-253300)
 Աստերոիդների ցանկ (253001-253100)  • Աստերոիդների ցանկ  • Աստերոիդների ցանկ (253201-253300)
(9668) Տյանյահաիջիաո

(9668) Տյանյահաիջիաո (անգլ.՝ Tianyahaijiao), աստերոիդ աստերոիդների հիմնական գոտում։ Հայտնաբերվել է 1997 թվականի հունիսի 3-ին Պեկինի Շմիդտ-ԼԿՍ աստերոիդների ծրագրի կողմից Քսիլոնգում։
Միջին հեռավորությունը Արեգակից կազմում է 2,791781 ա. մ., առավելագույնը մոտենում է 2,6101 ա. մ. հեռավորության վրա և հեռանում 2,9734 ա. մ.։ Արեգակի շուրջ մեկ ամբողջական պտույտ է կատարում 1703,81 երկրային օրվա ընթացքում, իր ուղեծրով շարժվելով միջինում 0,211292 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,14° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9668) Տյանյահաիջիաո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պարտիզակի պատմության և մշակույթի անշարժ հուշարձանների ցանկ (Արագածոտնի մարզ)

Այս հոդվածը ներկայացնում է Արագածոտնի մարզի Պարտիզակ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 1 հուշարձան (1 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Սինկլինորիում

Սինկլինորիում, խոշոր սինկլինալային ստրուկտուրա, որը բարդացված է մանր ծալքերով (անտիկլինալներ, սինկլինալներ, ֆլեքսուրաներ) և խզումնային խախտումներով։ Համեմատած անտիկլինորիումի հետ, ունի ավելի պարզ ծալքավոր կառուցվածք։ Սինկլինորիումի կազմում մասնակցում են միջանկյալ, ընդհատվող և լրիվ ծալքավոր ձևեր։ Սինկլինորիում հիմնականում առաջանում է երկրագնդի գեոսինկլինալային մարգերի կամ նրանց առանձին մասերի ինվերսիայի ժամանակ, երբ կատարվում է նշված տեղանքի ապարների ծալքավորություն, ինչպես նաև ինտրագեոանտիկլինալի իջեցման, ճկնաժամանակ, և երկրակեղևի այնպիսի խոշոր ճկվածքներում, որոնք տեկտոնական մի ամբողջ ցիկլում ունեցել են իջեցման տենդենց։ Սինկլինորիում խոշոր խզումնային խախտումներ առաջանում են ծայրամասերում, իսկ կենտրոնում նրանք համարյա բացակայում են։ 
Պայմանավորված ապարների ֆիզիկամեխանիկական հատկություններով՝ հաճախ Սինկլինորիումի կազմում նկատվում է աններ դաշնակ ծալքավորություն։
Էրգոլդինգ

Էրգոլդինգ  (գերմ.՝ Ergolding), կոմունա Գերմանիայում, Բավարիա համայնքում։
Գտնվում է Ստորին Բավարիա վարչական շրջանի ենթակայության ներքո։ Կոմունան գտնվում է Լանդսհուտ շրջանում։ Բնակչությունը կազմում է 11 787 մարդ, տարածքը՝ 37,16 կմ² (2010 թվականի դեկտեմբերի 31-ի տվյալներով)։ Պաշտոնական կոդը՝ 09 2 74 126։


== Ծանոթագրություններ ==


== Արտաքին հղումներ ==
Պաշտոնական կայք
Վահան Տեր-Սարգսյան

Վահան Տեր-Սարգսյան (1839, Երևան, Ռուսական կայսրություն - 1898, Երևան, Կովկասի փոխարքայություն, Ռուսական կայսրություն), Երևանի հինգերորդ քաղաքագլուխ։
Վահան Տեր-Սարգսյանը ծնվել է 1839 թվականին, տոհմական ազնվականի ընտանիքում։ Կրթություն է ստացել Երևանի թեմական դպրոցում։ Երկար տարիներ որպես նոտար աշխատել է Երևանի նահանգային վարչությունում։ Նվիրված աշխատանքի շնորհիվ հասել է նախ պալատական խորհրդականի, ապա՝ քաղաքային վարչության անդամի պաշտոնի։ 1896 թվականին, քաղաքագլուխ Արամ Բունիաթյանի առողջական վիճակի վատթարացման ժամանակ, ինքն էր կատարում վերջինիս լիազորությունները։ Նույն թվականի հոկտեմբերին ընտրվում է Երևանի քաղաքագլուխ և պաշտոնավարում երկու տարի՝ մինչև մահը՝ 1898 թվականի նոյեմբեր։


== Տես նաև ==
Հին Երևան
Երևանի նահանգ


== Ծանոթագրություններ ==
Դելավեր շրջան (Փենսիլվանիա)

Անվան այլ կիրառումների համար տե՛ս՝ Դելավեր շրջան (այլ կիրառումներ)Դելավեր շրջան (անգլ.՝ Delaware County), ԱՄՆ Փենսիլվանիա նահանգի 67 վարչական միավորներից մեկը։ Ընդհանուր տարածությունը 495 կմ² է, բնակչությունը՝ 558.979 մարդ (2010 թ. տվյալներով)։ Շրջկենտրոնն է Մեդիա բնակավայրը։ Կազմավորվել է 1789 թ.։
Սենտ Մարգերիտ դը Վիեթ

Սենտ Մարգերիտ դը Վիեթ (ֆր.՝ Sainte-Marguerite-de-Viette), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 406 մարդ, բնակչության խտությունը` 52.59 մարդ/կմ²։ Բնակավայրը զբաղեցնում է 7.72 կմ² տարածք։
2017 թվականի հունվարից Սեն Պիեռ սյուր Դիվ, Բուասե, Բրետվիլ սյուր Դիվ, Իևիլ, Միթուա, Մոնվիեթ, Լ'Ուդոն, Ուվիլ լա Բիեն Տուրնե, Սեն Ժորժ ան Օժ, Տիևիլ, Վոդլոժ և Վիե Պոնտ ան Օժ համայնքների հետ միասին հանդիսանում է Սեն Պիեռ ան Օժ համայնքի մաս։


== Աշխարհագրություն ==
Գտնվում է Փարիզ քաղաքից 170 կմ արևմուտք, Կան քաղաքից` 39 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 237 աշխատունակ (15-64 տարեկան)  բնակիչ, որոնցից ակտիվ էին 179-ը, իսկ ոչ ակտիվները` 58։ Ակտիվության ցուցանիշը կազմում է 75,5 %։ 179 աշխատունակ մարդկանցից աշխատել է 155 անձ (90 տղամարդ և 65 կին)։ Գործազուրկ են եղել 24 անձ (9 տղամարդ և 15 կին)։ 58 անաշխատունակներից 17-ը եղել են աշակերտներ կամ ուսանողներ, 19-ը` թոշակառուներ, իսկ 22-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ալարսկի շրջան

Ալարսկի շրջան (ռուս.՝ Аларский район), մունիցիպալ շրջան Ռուսաստանի Դաշնության Իրկուտսկի մարզում։
Ստեղծվել է 1922 թվականին։ Վարչական կենտրոնը՝ Կուտուլիկ։


== Աշխարհագրություն ==
Շրջանի տարածքի մակերեսը կազմում է 2700 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 27157 մարդ։ Բնակչության խտությունը կազմում էր 10,06 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Կիշչենկո (ավան, Շախտյորսկի քաղաքային խորհուրդ)

Կիշչենկո (ուկրաիներեն՝ Кищенко), ավան Ուկրաինայի Դոնեցկի մարզի Շախտյորսկի քաղաքային խորհուրդում։
2001 թվականի տվյալներով Կիշչենկո ավանում բնակվում էր 36 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Փուշենդորֆ

Փուշենդորֆ (գերմ.՝ Puschendorf), համայնք Գերմանիայի Դաշնային Հանրապետության հարավ-արևելքում՝ Բավարիայի երկրամասի (Վերին Բավարիա) Ֆյուրտի շրջանում։ Ըստ 2010 թվականի մարդահամարի տվյալների, համայնքի բնակչությունը կազմում է 2137 մարդ։
Համայնքը զբաղեցնում է 3,40 կմ² տարածք։ Փոստային ինդեքսը՝ 90617։ Համայնքի բնակչության լեզուն համարվում է գերմաներենը։


== Արտաքին հղումներ ==
Պաշտոնական կայք(չաշխատող հղում)
(3181) Ահներտ

(3181) Ահներտ (անգլ.՝ Ahnert), աստերոիդ աստերոիդների հիմնական գոտում։ Հայտնաբերվել է 1964 թվականի մարտի 8-ին Ֆրեյմուտ Բորնգենի կողմից Տաուտենբուրգում։
Միջին հեռավորությունը Արեգակից կազմում է 2,228618 ա. մ., առավելագույնը մոտենում է 2,0821 ա. մ. հեռավորության վրա և հեռանում 2,3751 ա. մ.։ Արեգակի շուրջ մեկ ամբողջական պտույտ է կատարում 1215,21 երկրային օրվա ընթացքում, իր ուղեծրով շարժվելով միջինում 0,296245 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,96° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3181) Ահներտ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սեմյոն Զելենոյ

Զելենոյ Սեմյոն Իլյիչ (ռուս.՝ Семён Ильи́ч Зелено́й, հուլիսի 20, 1812(1812-07-20), Պսկովի նահանգ, Ռուսական կայսրություն - հունիսի 9, 1892(1892-06-09), Սանկտ Պետերբուրգ, Ռուսական կայսրություն), ռուս ծովակալ, Ծովային նախարարության Ջրագրության բաժնի տնօրեն, ջրագետ, աստղագետ, մանկավարժ։ Եղել է Լազարյան ճեմարանի տնօրենը (1850-1855)։


== Կենսագրություն ==
1822 թվականին ընդունվել է Սանկտ-Պետերբուրգի ծովային կադետական կորպուս։ 1828 թվականին ստացել է միչմանի կոչում, տեղափոխվել սպայական դասարան, որն ավարտել է 1931 թվականի դեկտեմբերի 31-ին նավատորմիղի լեյտենանտ կոչումով։ Աստղագիտական կրթությունն ստացել է Յուրևում (այժմ` Տարտու) Վասիլի Ստրուվեի ղեկավարությամբ։ 1833 թվականին մասնակցել է Ֆ. Ֆ. Շուբերտի գլխավորած քրոնամետրական արշավանքին Բալթիկ ծով։ Ստրուվեի մոտ ուսումնառությունն ավարտելով` վերադառնում է Ծովային կադետական կորպուս և դասախոսում ծովագնացային աստղագիտություն։ 1837-39 թվականին Սանկտ-Պետերբուրգի համալսարանում դասավանդել է աստղագիտություն։ Ապա եղել է Ծովային նախարարության Ջրագրության բաժնի տնօրեն և Ռազմածովային գլխավոր դատարանի ղեկավար։ 1838 թվականին կազմում է «Զրույցներ երեխաների համար աստղագիտության և երկնքի մասին» գիրքը, որն ունենում է մեծ հաջողություն, իսկ հեղինակը արժանանում է բարձրակարգ պարգևի`ադամանդե մատանու։ 1842 թվականին Գիտությունների ակադեմիան նրա «Նավագնացության աստղագիտական միջոցները» դասագիրքն արժանացնում է Դեմիդովյան մրցանակի։ Նույն տարում ստանում է կապիտան-լեյտենանտի կոչում։ 1844 թվականին հրատարակում է «Աստղագիտության հանրամատչելի դասախոսություն հանրային ընթերցման...» գիրքը։ 1845 թվականից Ռուսաստանի աշխարհագրական ընկերության անդամ էր։ 1848 թվականին նշանակվել է Ծովային գիտական հանձնաժողովի անդամ, 1849 թվականին ստացել է 2-րդ կարգի կապիտանի կոչում և թողել ծովային ծառայությունը։ 1850-55 թվականներին եղել է Լազարյան ճեմարանի տնօրենը։ Այս պաշտոնում Զելենոյն առանձնացել է բացառիկ մանկավարժական և կազմակերպչական աշխատանքներով, որի համար արժանացել է Սուրբ Աննայի 2-րդ աստիճանի շքանշանով (1853), իսկ գիտական աշխատանքի համար` Սուրբ Վլադիմիրի 4-րդ աստիճանի շքանշանով։ 1855-ին, Սևաստապոլյան արշավանքից անմիջապես հետո, վերադառնում է տորմիղ, դառնում է 1-ին կարգի կապիտան, նշանակվում է Ծովային նախարարության ջրագրության բաժնի փոխտնօրեն։ 1857 թվականին ստանում է գեներալ-մայորի, 1859 թվականին կոնտր-ադմիրալի կոչում։ 1859 թվականին նշանակվում է Ջրագրության բաժնի տնօրեն, և իր ղեկավարությամբ կատարվում է գրագրության հիմնարար աշխատանքներ, կազմվում է Բալթիկ և Կասպից ծովերի, Լադոգա լճի և Հյուսիսային օվկիանոսի քարտեզները։ 1861 թվականից ղեկավարում է Ծովային գիտական հանձնախումբը։ 1866 թվականին նրան շնորհվում է վիցի-ադմիրալի կոչում և ղեկավարում է Ծովային տեխնիկական հանձնախմբի գիտական բաժինը։ 1873 թվականի դեկտեմբերի 7-ին ընտրվել է Գիտությունների ակադեմիայի պատվավոր անդամ՝ իբրև աստղագիտության և ծովային գործի մասնագետ։ 1874 թվականին Ծովային գլխավոր դատարանի անդամ։ 1877 թվականին նրան շնորհվում է նավատորմիղի ծովակալի կոչում։ 1881-91 թվականներին` Ռազմածովային գլխավոր դատարանի ղեկավար։


== Ծանոթագրություններ ==
Սուչիվո

Սուչիվո (իտալերեն՝ Succivo), կոմունա Իտալիայի Կամպանիա մարզի Կազերտա գավառում։
Բնակչությունը կազմում է 7158 մարդ։ Բնակչության խտություն կազմում է 1142 մարդ/կմ²։ Զբաղեցնում է 6 կմ² մակերես տարածք։ Փոստային ինդեքս՝ 81030, հեռախոսային կոդ՝ 081։


== Արտաքին հղումներ ==
Բնակավայրի պաշտոնական կայք (իտալ.)
Մարկուշի (գյուղ, Բերդիչևի շրջան)

Անվան այլ կիրառումների համար տե՛ս՝ ՄարկուշիՄարկուշի (ուկրաիներեն՝ Маркуші), գյուղ Ուկրաինայի Ժիտոմիրի մարզի Բերդիչևի շրջանում։ Հիմնադրվել է 1594 թվականին։
2001 թվականի տվյալներով Մարկուշի գյուղում բնակվում էր 632 մարդ։ Բնակավայրը զբաղեցնում է 2,48 կմ² տարածք։ Բնակչության խտությունը կազմում էր 254,84 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հայաստանի նկարիչների միություն

Հայաստանի նկարիչների միություն, Հայաստանի նկարիչներին, քանդակագործներին և արվեստաբաններին միավորող հասարակական-ստեղծագործական կազմակերպություն։ Ունի շուրջ 1200 անդամ։


== Պատմություն ==
Միությունը ստեղծվել է 1932 թ. նոյեմբերի 10-ին։
Առաջին համագումարը տեղի է ունեցել 1945 թ.։ 1945-2013 թթ. կայացել է 18 համագումար։ 18-րդ համագումարը կայացել է   2013 թ. դեկտեմբերի 16-ին, որի ժամանակ Կարեն Աղամյանը ձայների ճնշող մեծամասնությամբ երրորդ անգամ ընտրվել է կազմակերպության նախագահ։ 2018 թվականին Երևանի կինոյի տանը կայացած Հայաստանի նկարիչների միության 19-րդ համագումարում միության նախագահ է ընտրվել Սուրեն Սաֆարյանը։


== Գործունեություն ==
Միության հիմնական խնդիրներից են՝ աջակցել Հայաստանի նկարիչներին, քանդակագործներին և արվեստաբաններին՝ ստեղծելու բարձրարժեք ստեղծագործություններ, նպաստել անդամների պրոֆեսիոնալ վարպետության բարձրացմանը, նրանց միջազգային կապերի ընդլայմանը, մասսայականացնել ստեղծված աշխատանքները, բացել ցուցահանդեսներ, հնարավորինս կազմակերպել և ֆինանսավորել նրանց գործունեությունը և այլն։ Միությունը կազմակերպում է անհատական և խմբակային ցուցահանդեսներ, հանրապետական ու միջազգային փառատոներ, հրատարակում նկարիչների կատալոգները։ Միությունում անցկացվում են դասախոսություններ, հանդիպումներ արվեստի ու մշակույթի գործիչների հետ, տոնվում են հոբելյանական տարեթվերը։
Հայաստանի անկախացումից հետո ընդլայնվել են միության միջազգային կապերը, նկարիչների համախումբ և անհատական ցուցահանդեսների կազմակերպումն արտասահմանում։ 1994 թվականին Ֆրանսիայում կազմակերպված «Հայ նկարիչները» ցուցահանդեսի, ինչպես նաև Ժանսեմի, Էդգար Շահինի, Գառզուի աշխատանքների վաճառքից գոյացած գումարով Փարիզում գնվել և բացվել է արվեստանոց, որտեղ հայ նկարիչներին ընձեռվում է երկու ամիս աշխատելու և ցուցադրվելու հնարավորություն։
Միությունը 2003 թ. հրատարակում է «Կերպարվեստ» հանդեսը, որի հիմնադիր խմբագիրն է Վրեժ Առաքելյանը։


== Նախագահներ ==
Արա Սարգսյան - 1932-1937
Մհեր Աբեղյան - 1939-1945 և 1967-68
Մարտիրոս Սարյան - 1945-1951
Գաբրիել Գյուրջյան - 1951-1959 և 1968-1969
Ռուբեն Պարսամյան - 1959-1967
Սուրեն Սաֆարյան - 1969-1982
Սարգիս Մուրադյան - 1982-1987
Արա Շիրազ - 1987-1993
Պողոս Հայթայան - 1994-1998
Կարեն Աղամյան - 1998-2018
Սուրեն Սաֆարյան - 2018


== Պատկերասրահ ==
Ցուցահանդեսներ Հայաստանի նկարիչների միությունում
		
		
		
		
		
		
		
		


== Ծանոթագրություններ ==


== Արտաքին հղումներ ==
Երևանի նկարիչների միություն
Հայաստանի նկարիչների միություն
Օքլենդ (Կալիֆոռնիա)

Անվան այլ կիրառումների համար տե՛ս՝ Օքլենդ (այլ կիրառումներ)Օքլենդ (անգլ.՝ Oakland [ˈoʊklənd]), քաղաք ԱՄՆ-ի արևմտյան մասում, Կալիֆորնիա նահանգում։ Գտնվում է Խաղաղ օվկիանոսի ափին։ 2010 թ-ի տվյալներով քաղաքի բնակչությունը կազմում է 390 724 մարդ։ Քաղաքում է տեղակայված Գոլդեն սթեյթ Ուորիորս բասկետբոլային ակումբը։


== Քույր քաղաքներ ==
 Ագադիր (արաբ․՝ كادير‎‎, ֆր.՝ Agadir), Մարոկկո
 Դալյան (չինարեն ավանդ. 大连, հեշտ. 大連 , պինին: Dàlián), Չինաստան
 Դանանգ (վիետ․՝ Đà Nẵng), Վիետնամ
 Նախոդկա, Ռուսաստան
 Օչո Ռիոս (անգլ.՝ Ocho Rios), Ճամայկա
 Սանտյագո դե Կուբա (իսպ.՝ Santiago de Cuba), Կուբա
 Սեկոնդի Տակորանդի (անգլ.՝ Sekondi-Takoradi), Գանա
 Ֆուկուոկա (ճապ.՝ 福岡市), Ճապոնիա


== Ծանոթագրություններ ==


== Արտաքին հղումներ ==
Օքլենդի պաշտոնական կայք էջը Archived 1998-02-09 at the Wayback Machine.
Զուբովո (գյուղ, Ուֆիմսկի շրջան)

Անվան այլ կիրառումների համար տե՛ս՝ ԶուբովոԶուբովո (ռուս.՝ Зубово, բաշկիրերեն՝ Зубов), գյուղ Ռուսաստանի, Բաշկորտոստան հանրապետության Ուֆիմսկի շրջանի կազմում։
Բնակչությունը 2009 թվականին գրանցված տվյալներով կազմում էր 1795 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դոնեցկի (այլ կիրառումներ)

Դոնեցկի, կարող է վերաբերել՝

Դոնեցկի - գյուղակ (խուտոր) Ռուսաստանի Դաշնության Ռոստովի մարզի Զիմովնիկի շրջանում
Դոնեցկի - գյուղ Ռուսաստանի Ռոստովի մարզի Տարասովսկի շրջանում
Հայերը Շվեդիայում

Հայ-շվեդական առնչությունները սկիզբ են առել վաղ միջնադարից։ Շվեդիայում հայտնաբերված մի շարք հնություններ, շվեդ մասնագետների կարծիքով, Սկանդինավիա են հասել հայկական Պարտավ (Բարդա) քաղաքից (Ուտիքի նահանգ)։
Հայերի բնակեցումը Շվեդիայում տեղի է ունեցել տարերայնորեն. եկել են Ռուսաստանից, Թուրքիայից, Մերձավոր Արևելքից։ Շվեդահայ համայնքը կազմավորվել է 1970-ական թվականներին՝ Լիբանանից, Պաղեստինից, Սիրիայից, Իրանից գաղթած հայերով։ Ներկայումս հայերի թիվը Շվեդիայում մոտ 13 հզ. է, որից 7-8 հզ-ը բնակվում է Ստոկհոլմում և Ուփսալայում։ Հայերի թվի ստվարացմանը զուգընթաց ձևավորվել է համայնքի ազգային կյանքը։
1974 թ-ին Ստոկհոլմում հիմնվել է շվեդահայ անդրանիկ կազմակերպությունը՝ Հայ մշակութային միությունը։ Հետագայում ևս ստեղծվել են հայկական տարբեր ընկերություններ և միություններ (Ուփսալայի հայ մշակութային, Հայ-շվեդական, «Րաֆֆի», «Արարատ» և այլն)։ Գործում են երգչախմբեր, գրական խմբակներ, գեղագիտական դաստիարակության կենտրոններ։ Աշխույժ է հայ առաքելական եկեղեցու գործունեությունը։ Գործում է Հայ Առաքելական մեկ եկեղեցի և մեկ մատուռ։
Շվեդիայում գործող օրենքի համաձայն՝ երկրի ազգային փոքրամասնությունների, այդ թվում և հայերի երեխաներին ընձեռված է պետական դպրոցներում մայրենի լեզու սովորելու հնարավորություն։ Կան նաև մշակութային միություններին կից գործող շաբաթօրյա դպրոցներ։
1910–20-ական թվականներին Շվեդիայում լույս են տեսել Հայկական հարցին և Հայոց ցեղասպանությանը նվիրված տասնյակ հրատարակություններ։ 2010 թ-ին Շվեդիայի խորհրդարանը ճանաչել է Հայոց ցեղասպանությունը։ 
Շվեդ ճանաչված կինոռեժիսոր Փ. Հոլմքվիաթը նկարահանել է «Վերադարձ դեպի Արարատ» վավերագրական կինոնկարը։


== Տես նաև ==
Սուրբ Մարիամ Աստվածածին եկեղեցի (Շվեդիա)
Ալեքսանդր Սվանիձե

Ալեքսանդր «Ալյոշա» Սվանիձե (վրաց.՝ ალექსანდრე სვანიძე, ռուս.՝ Александр Семёнович Сванидзе, 1886, Բաջի, Վրաստան, Ռուսական կայսրություն - 20 օգոստոսի, 1941), վրացի հին բոլշևիկ և պատմաբան, աշխատել է ԽՍՀՄ կառավարական օրգաններում։ Եղել է Իոսիֆ Ստալինի ընկերն ու նրա առաջին կնոջ՝ Քաթո Սվանիձեի եղբայրը։ Ձերբակալվել է 1930-ականների բռնաճնշումների ժամանակ (1937) և գնդակահարվել բանտում 1941 թվականին։


== Կենսագրություն ==
Ալեքսանդր Սվանիձեն ծնվել է 1886 թվականին արևմտյան Վրաստանում՝ Քութայիսի նահանգի Բաջի գյուղում, ազնաուրի ընտանքիում։ Ծնողները Ալեքսանդր Սվանիձեին լավ կրթություն են տվել նախ Թբիլիսիում, ապա Ենայում, որտեղ նա սովորել է գերմաներեն ու անգլերեն և ուսումնասիրել հին քաղաքակրթությունների պատմությունը։
Սվանիձեն Ռուսաստանի սոցիալ-դեմոկրատական աշխատանքային կուսակցությանը միացել է 1901 թվականին, եղել է ընդհատակյա աշխատող, բոլշևիկ։ 1919 թվականին ստիպված է եղել լքել Վրաստանի Դեմոկրատական Հանրապետությունը։
Հոկտեմբերյան հեղափոխությունից հետո Սվանիձեն 1920-1921 թվականներին աշխատել է Արտաքին գործերի ժողկոմատում, ապա 1921-1922 թվականներին որպես ֆինանսական հարցերով ժողովրդական կոմիսար ծառայել է Վրացական ԽՍՀ-ում և Անդրկովկասի Խորհրդային Ֆեդերատիվ Սոցիալիստական Հանրապետությունում։ 1924 թվականին նշանակվել է Գերմանիայում ԽՍՀՄ արևտրական դեսպանորդ, իսկ ԽՍՀՄ վերադառնալուց հետո՝ 1935 թվականին, դարձել է ԽՍՀՄ Արտաքին առևտրի բանկի նախագահի տեղակալ։ Այդ ժամանակ Սվանիձեն շարունակել է զբաղվել նաև գիտական գորժունեությամբ. նա հիմնադրել ու խմբագրել է ԽՍՀՄ «Հնագույն պատմության լրաբեր» ամսագիրը, ուսումնասիրել դաղստանյան լեզուները, ինչպես նաև ռուսերեն է թարգմանել միջնադարյան վրացի բանաստեղծ Շոթա Ռուսթավելու «Ընձենավորը» պոեմը։
Անաստաս Միկոյանը հիշում է, որ Ալեքսանդր Սվանիձեն այնքան մտերիմ էր Ստալինի հետ, որ երբեմն մնում էր գիշերելու նրա տանը (1930-ական թվականներ)։
1937 թվականի բռնաճնշումների ժամանակ ձերբակալվել է նաև Ալեքսանդր Սվանիձեն։ Քննության ժամանակ նրան առաջարկում են կյանքը փրկելու համար ընդունել, որ ինքը գերմանական լրտես է, սակայն նա հրաժարվում է։ Ալեքսանդր Սվանիձեն, նրա կինը՝ Թբիլիսիի օպերային թատրոնի երգչուհի Մարիան, ու քույրը՝ Մարիկոն, գնդակահարվում են 1941 թվականին, երբ սկսվում է Հայրենական մեծ պատերազմը։
Պատմում են, թե «գնդակահարությունից առաջ Սվանիձեին են փոխանցում Ստալինի խոսքերը, որ եթե նա ներողություն խնդրի, ապա նրան կներեն։ Սվանիձեն հարցրել է. «Ինչի՞ համար պիտի խնդրեմ։ Չէ՞ որ ես ոչ մի հանցանք չեմ գործել»»։ Պատմում են նաև, թե Ստալինը, լսելով նրա պատասխանը, իբր ասել է. «Տես, թե ինչքան հպարտ է, մեռավ, բայց ներողություն չխնդրեց»։
Ալեքսանդր Սվանիձեն հետմահու արդարացվել է 1956 թվականի հունվարի 19-ին։
Ալեքսանդր Սվանիձեն ամուսնացած է եղել օպերային երգչուհի Մարիա Կորոնայի հետ։ Գալինա Սերեբրյակովան իր հուշերում գրել է, որ Սվանիձեն եղել է «միջին հասակի, խարտյաշ, ուղղամիտ, համակրելի անձնավորություն, հիանալի կրթված», իսկ նրա կինն ուներ բացառիկ գեղեցկություն, սիրալիր ու համակրելի կին էր։


== Աշխատություններ ==
Материалы по истории ало-родийских племён. - Тбилиси, 1936.


== Ծանոթագրություններ ==
Հուսամ ադ-Դին Լուլու ալ-Հաջիբ

Հուսամ ադ-Դին Լուլու ալ-Հաջիբ, այուբյան ժամանաշրջանում գործած ականավոր հայերից մեկը։ Պատմիչ ալ-Մակրիզին իր «ալ-Խիտատ» չորսհատորյա արժեքավոր աշխատության մեջ Լուլու ալ-Հաջիբի մասին տալիս է հետևյալը. «Ծագումով հայ՝ Լուլու ալ-Հաջիբը ֆաթիմյան խալիֆայության զինվորներից էր։ Այուբյան սուլթան Սալահ ադ-Դինը բարձր գնահատելով նրա ռազմական կարողությունները նշանակում է Եգիպտոսի նավատորմի ղեկավար։ Նա ամեն օր կերակրում էր սոված մարդկանց, իսկ Ռամադան ամսին նրանց թիվը կրկնապատվում էր։ Մեծ վրանների մեջ կանգնած, մեկ ձեռքին շերեփ, մյուսին յուղի կարաս, բաժանում էր ուտելիքը աղքատներին»։Արաբ պատմիչների կողմից բարձր է գնահատվում հայազգի Լուլու ալ-Հաջիբի կատարած աշխատանքը՝
մասնավորապես խաչակիրների դեմ պայքարում, ինչպես նաեւ քաղաքաշինության եւ տնտեսության զարգացման մեջ։
Նա շարունակեց իր բարենորոգումները մինչեւ իր մահը`1200թ.: 
«Ալ-Խիտատ»-ում պահպանված են տեղեկություններ Լուլու ալ-
Հաջիբի կառուցած շենքերի մասին։


== Աղբյուրներ ==
Ալ-Մակրիզի, Խիտատ, Լոնդոն 2002 թ., հ. 3., էջ 138-139
Պետրովո (գյուղ, Բելոգորսկի շրջան)

Անվան այլ կիրառումների համար տե՛ս՝ ՊետրովոՊետրովո (ուկրաիներեն՝ Петрове, Ղրիմի թաթարերեն՝ Petrovo), գյուղ Ուկրաինայի Ղրիմի Ինքնավար Հանրապետության Բելոգորսկի շրջանում։
2001 թվականի տվյալներով Պետրովո գյուղում բնակվում էր 499 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արգինա (այլ կիրառումներ)

Արգինա եզրը կարող է վերաբերել․

Արգինա (Արմավիրի մարզ), գյուղ Հայաստանի Հանրապետության Արմավիրի մարզում։
Արգինայի ձոր, ձոր Լեռնային Կիլիկիայում՝ Զեյթունի գավառում։
Արգինա, պատմական ավան (գյուղաքաղաք) Շիրակ գավառում, Երազգավորս քաղաքի մոտ՝ նրանից դեպի արևմուտք։
Եղեգնաթռչնակներ

Եղեգնաթռչնակներ, եղեգնաբնակներ, շահրիկների ընտանիքի թռչուններ։ Հայաստանում հայտնի է 7 տեսակ՝ եղեգնուտի եղեգնաթռչնակ, լայնապոչ եղեգնաթռչնակ, ճահճային եղեգնաթռչնակ, շերտագլուխ եղեգնաթռչնակ, նրբակտուց եղեգնաթռչնակ, հնդկական եղեգնաթռչնակ (վերջին երկուսը ուսումնասիրված են մասնակի)։


== Ընդհանուր նկարագիրը ==
Կենդանի զանգվածը 10-30 գ է։ Բնադրման և այլ հատկանիշներով խիստ կապված են եղեգնուտների մացառների հետ։ Փետրագունավորումը միատարր գորշաշիկավուն է, որոշ դեպքերում մեջքին լինում են սև բծեր, կուրծքը խամրած բծերով է, հոնքը՝ սպիտակ (կամ բացակայում է), գլուխը՝ մուգ շերտերով։ Էգը և արուն միագույն են։ Բարձր սուլոցանման երգով աչքի է ընկնում լայնապոչ եղեգնաթռչնակը, խռպոտ կոկորդային ձայնով՝ կեռնեխանման եղեգնաթռչնակը։
Տարածված են Եվրոպայում, Ասիայում, Աֆրիկայում։ Եղեգնաբնակները ապրում են թավուտներում, ջրամբարների ափերին, եղեգնուտներում, նաև՝ անտառներում ու այգիներում։ Չվող թռչուններ են։ Դնում են 4–6 ձու։ Սնվում են միջատներով, մանր փափկամորթներով։
Ղազախի գավառ

Ղազախի գավառ, վարչաքաղաքական միավոր Ռուսական կայսրության կազմում։ Ձևավորվել է 1867 թվականին՝ Ելիզավետպոլի նահանգի կազմում։ Գավառի կենտրոնը Ղազախ քաղաքն էր։
Ղազախի գավառը արևելքից սահմանակցում էր Ելիզավետպոլի գավառին, հարավից՝ Երևանի նահանգին, հյուսիսից և արևմուտքից՝ Թիֆլիսի նահանգին։ Կենտրոնով անցնում էր Կուր գետը։
Ներառել է հիմնականում ժամանակակից Տավուշի մարզը, ինչպես նաև՝ Ադրբեջանի Աղստևի, Ղազախի և Թովուզի շրջանները։


== Անվանում ==
«Ղազախ» անվանումը երբեմն նույնացվում է «Խաղխաղ» բնակավայրի հետ։ Վերջինս, սակայն, Յանըղլու գյուղն է՝ ժամանակակից Ղազախ քաղաքից 60 կմ հեռավորության վրա։ Անվանումն առաջին անգամ հանդիպում է ուշմիջնադարյան պարսկական մատյաններում՝ որպես Ղազախի սուլթանություն։ 17-րդ դարի սկզբին՝ Սեֆյան Պարսկաստանի օրոք, այստեղ է հաստատվում թյուրքալեզու ղազախլու ցեղը, որը հետագայում հիմնում է սուլթանություն։ Որոշ ժամանակ անց այն ընկնում է Կախեթի, ապա՝ Քարթլի-Կախեթի թագավորության գերիշխանության տակ։ Որպես քաղաք՝ բնակավայրը հիշատակված է 1909 թվականից։ Այն գոյացել էր հայկական «Կողթ» բնակավայրի տեղում։


== Պատմություն ==
Գավառը կազմվել է 1867 թվականին՝ անջատվելով Վրացական նահանգից (1801-1867)։ Նախկինում, նրա մի մասը մտել է Պարսկաստանի Գանձակի խանության (1747-1804), իսկ մեծ մասը՝ Ղազախի և Շամշադինի սուլթանության մեջ (1747-1801)։ Այդպիսով, Ղազախ-Շամշադինը՝ պատմական Տավուշը, Ռուսական կայսրությանը միացել էր ավելի քան 25 տարի Թուրքմենչայի պայմանագրից առաջ, և մնացել դրա կազմում մոտ հարյուր քսան տարի։
Ռուսական տիրապետության առաջին հինգ տասնամյակների ընթացքում տեղի են ունենում վարչատարածքային մի քանի փոփոխություններ։ 1840 թվականին լուծարվում է Վրացական նահանգը՝ որպես ինքնուրույն միավոր. Կովկասում ստեղծվում են վարչաքաղաքական երկու միավորներ՝ Վրացա-Իմերեթական նահանգ և Կասպիական մարզ։ Առաջինի կազմում ընդգրկվում են Ղազախը և Շամշադինը՝ Գանձակի գավառի կազմում։ 1846 թվականից վերոհիշյալ երկու միավորները կիսվում են երկուական մասի. Վրացա-Իմերեթական նահանգում ձևավորվում են Թիֆլիսի (1846-1918) և Քութայիսի (1846-1918) նահանգները։ Թիֆլիսի նահանգից առանձնացվում է Երևանի նահանգը (1849), ապա ևս երկու գավառ՝ Ղազախը և Ելիզավետպոլը։ Դրանք միանում են նորաստեղծ, Բաքվի նահանգից առանձնացած Ելիզավետպոլի նահանգի մեջ։ Ղազախի գավառը իր վերջնական սահմաններով ենթարկվում էր դրա նահանգապետին։
1918-1920 թվականներին Ղազախի գավառի մեծ մասը մտել է Հայաստանի առաջին հանրապետության մեջ, խորհրդայնացումից հետո կիսվել Խորհրդային Հայաստանի և Խորհրդային Ադրբեջանի միջև՝ ազգային սկզբունքով։


== Բնակչություն ==
1897 թվականի մարդահամարի տվյալներով գավառի բնակչությունը 112,074 մարդ էր, որի 38,9 տոկոսը հայեր էին (43555 մարդ), իսկ 57,2 տոկոսը՝ թաթարներ (64101 մարդ)։ Ղազախ քաղաքի բնակչությունը 1897 թվականին 1769 մարդ էր։
1920 թվականին Ղազախի գավառից վերջնականապես Խորհրդային Ադրբեջանին են միացվում մի շարք տարածքներ, որոնցից 1929 թվականին կազմվելու էին Աղստևի, Ղազախի և Թովուզի շրջանները։ Հայաստանի տարածքում առաջանում են Իջևանի և Շամշադինի շրջանները։


== Վարչական բաժանում ==
1913 թվականին գավառի գյուղերը միավորված էին 37 գյուղական համայնքների միջև՝


== Տես նաև ==
Արևելյան Հայաստանը Ռուսական կայսրության կազմում


== Ծանոթագրություններ ==
Ալդարա (գետակ)

Ալդարա, գետակ Արաքսի ավազանում, նրա ձախակողմյան վտակը։ Սկիզբ է առնում Հայաստանի Արկես լքված գյուղի շրջակայքի լեռներից։ Ամռան ամիսներին ջուրը զգալիորեն պակասում է։ Այն օգտագործվում է գերազանցապես ոռոգման համար։


== Ծանոթագրություններ ==
Աբրահամ Աբրահամյան (ազատամարտիկ)

Աբրահամ Միքայելի Աբրահամյան (օգոստոսի 8, 1950(1950-08-08), Խրամորթ, ԼՂԻՄ, Ադրբեջանական ԽՍՀ, ԽՍՀՄ - մարտի 31, 1992(1992-03-31), Հարավ, Ասկերանի շրջան, Արցախ), հայ զինվորական, ազատամարտիկ, Արցախյան ազատամարտի մասնակից։


== Համառոտ կենսագրություն ==
Աբրահամ Աբրահամյանը ծնվել է 1950 թվականի օգոստոսի 8-ին, Ասկերանի շրջանի Խրամորթ գյուղում։ Միջնակարգ դպրոցն ավարտելուց հետո 1967 թվականին ընդունվել է Հայաստանի Ղափանի լեռնամետալուրգիական տեխնիկումը։ 1969-1971 թթ. ծառայել է Խորհրդային բանակի շարքերում։
Զորացրվելուց հետո ավարտել է Կապանի լեռնամետալուրգիական տեխնիկումը և աշխատանքի անցել Հրազդան քաղաքում։ 1975 թվականին գերազանցությամբ ավարտել է Թբիլիսիի թիվ 344 զինվորական ուսումնարանը, սպայի կոչումով ծառայության անցել Ստեփանակերտում տեղակայված Խորհրդային բանակի զորամասում, իսկ 1984 թվականին, զորամասի հրամանատարության երաշխավորագրով ծառայության է ուղարկվել Գերմանիայի Դեմոկրատական Հանրապետություն։ Հինգ տարի (1984-1989 թթ.) ծառայել է Օդերի-Ֆրանկֆուրտ քաղաքում տեղակայված զորամասում։ 1989 թվականին ընտանիքով վերադարձել է Ստեփանակերտ և ծառայությունը շարունակել Խորհրդային բանակի զորամասերց մեկում։
1991 թվականին կամավոր զինվորագրվել է Ասկերանի հետախուզական ջոկատին։ Մասնակցել է Խոջալուի, Խրամորթի համար մղված մարտերին։
Զոհվել է 1992 թվականի մարտի 31-ին, Հարավ գյուղում։
Հետմահու պարգևատրվել է Հայաստանի և Արցախի «Արիության համար» մեդալներով։ Ամուսնացած էր, ունի երկու երեխա։ Հուղարկավորված է Ստեփանակերտի քաղաքային գերեզմանատանը։
Արտուազիական որսաշուն

Արտուազիական որսաշուն, շների ցեղատեսակ՝ հաստատված ՇՄՖ-ի կողմից։


== Պատմություն ==
Արտուազիական որսաշունը մեկն է ֆրանսիական որսաշների ցեղատեսակից։ Արտուազիական որսաշների զտարյուն տեսակը գրեթե ամբողջապես վերացավ անգլիական հրացանավարժ շներին բրիկեի հետ անընդհատ խաչասերելու պատճառով։ Այսօր սերունդներն արտուազիական որսաշանը պահում են մաքուր և նրանց թիվը աճում է։ Դրանք օգտագործվում են որսամիս հայթայթելու համար։


== Նկարագրություն ==
Արտաքին հատկանիշները՝ փոքր չափսերով, ամուր մարմնակազմով, լավ համաչափությամբ, լայն գլխով, մուգ աչքերով, խիտ և հարթ բրդե մազածածկույթով, տափակ մեծ ականջներով, դեմքին փոքր կնճիռներով։ Երանգավորումը եռագույն է և բաղկացած է սպիտակ, մուգ կարմիր և ածխային սև գույներից։ Բարձրությունը վզակոթից՝ 51-59 սմ, քաշը՝ 18-24 կգ։
Օցու

Օցու (大津市 (ճապ.՝ Ōtsu-shi)), քաղաք Ճապոնիայում. Շիգա պրեֆեկտուրայի վարչական կենտրոնը։ Ճապոնիայի ամենամեծ լճի՝ Բիվայի խոշորագույն նավահանգիստն է։ Ասուկա դարաշրջանում (538 – 710) մի կարճ ժամանակահատված՝ 667-ից մինչև 672 թվականը եղել է երկրի մայրաքաղաքը։ Օցուում պահպանվել են պատմական կարևոր բազմաթիվ հուշարձաններ, այդ թվում՝ Միի-դերա, Իշիյամա-դերա, Էնրյակու-ջի տաճարները, Հիյոշի Տայշա սրբավայրը (դրանցից Էնրյակու-ջին ներառված է ՅՈՒՆԵՍԿՕ-ի Համաշխարհային ժառանգության ցանկում)։ 1889 թվականի ապրիլի 1-ին Օցուն ստացել է փոքր քաղաքի, 1898 թվականի հոկտեմբերի 1-ին՝ մեծ քաղաքի՝ սիթիի կարգավիճակ։ 
2017 թվականի հոկտեմբերի 1-ի տվյալներով նրա բնակչության թվաքանակը եղել է 341.187, դրա խտությունը՝ 730 մարդ/կմkm2, քաղաքի զբաղեցրած ընդհանուր տարածքը՝464.51 կմ2%s.:


== Ժողովրդագրություն ==
Ըստ Ճապոնիայում անցկացված մարդահամարների տվյալների՝ Օցուի բնակչության թվաքանակը վերջին տարիներին կրել է հետևյալ փոփոխությունները. 


== Քույր քաղաքներ ==
Օցուն բարեկամական և գործընկերային կապեր է հաստատել հետևյալ քաղաքների հետ
 Լենսինգ (Միչիգան), Միչիգան, ԱՄՆ (1969 թվականից). 1968 թվականից միմյանց հետ բարեկամական կապեր են հաստատել նաև այն վարչատարածքային միավորները, որոնց կենտրոններն են Օցուն և Լանսինգը
 Վյուրցբուրգ, Գերմանիա
 Ինտերլակեն, Շվեյցարիա
 Մուդանցզյան, Հեյլունցզյան, Չինաստան
 Կումի (քաղաք), Հյուսիսային Գյոնգսանգ, Հարավային Կորեա


== Պատկերասրահ ==

		
		
		
		
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
Ōtsu City official website (ճապոներեն)
Biwako Otsu Travel Guide
Օցու Ֆեյսբուքում
Թեոդոսիա Օկոհ

Թեոդոսիա Օկոհը ծնվել է 1922 թվականի հունիսի 13-ին, Գանայում։ Նրա հայրը Վիկտոր Ասիհենն է, որը եկեղեցական էր։ Նա իր ընտանիքի 4-րդ զավակն էր։ Թեոդոսիան է ստեղծել այժմյան Գանայի դրոշը։ Նա այժմ 92 տարեկան է։


== Աղբյուրներ ==
Madam Theodosia Okoh - Joan Of Arc Of Ghana Hockey (անգլ.)